CELEX: 32002R1602
Language: ro
Date: 2002-09-09 00:00:00
Title: Regulamentul (CE) nr. 1602/2002 al Comisiei din 9 septembrie 2002 de stabilire a normelor de aplicare a Directivei 1999/105/CE a Consiliului în ceea ce privește autorizarea unui stat membru de a interzice comercializarea către utilizatorul final a materialului forestier de reproducere specificat

03/Volumul 44
            
            
               RO
            
            
               Jurnalul Ofícial al Uniunii Europene
            
            
               77
            
         32002R1602
   
               L 242/18
            
            
               JURNALUL OFÍCIAL AL UNIUNII EUROPENE
            
         REGULAMENTUL (CE) NR. 1602/2002 AL COMISIEI
   din 9 septembrie 2002
   de stabilire a normelor de aplicare a Directivei 1999/105/CE a Consiliului în ceea ce privește autorizarea unui stat membru de a interzice comercializarea către utilizatorul final a materialului forestier de reproducere specificat
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere (1), în special articolul 17 alineatul (3),
   întrucât:
   
               (1)
            
            
               În conformitate cu articolul 17 alineatul (1) din Directiva 1999/105/CE, statele membre se asigură că materialul forestier de reproducere introdus pe piață în conformitate cu dispozițiile directivei menționate anterior nu face obiectul unor restricții în materie de comercializare, cu excepția celor prevăzute de prezenta directivă, în ceea ce privește cerințele referitoare la caracteristicile acestora, examinare și control, etichetare și ambalare.
            
         
               (2)
            
            
               În anumite cazuri, un stat membru poate fi autorizat să interzică utilizatorului final comercializarea, în scopuri de însămânțare sau de plantare pe teritoriul său, a materialelor de reproducere specificate care nu sunt adaptate teritoriului respectiv.
            
         
               (3)
            
            
               Autorizarea se acordă numai în cazul în care există suspiciuni că utilizarea acestor materiale de reproducere poate avea o incidență nefavorabilă, ca urmare a caracteristicilor fenotipice sau genetice, asupra silviculturii, mediului înconjurător, resurselor genetice sau diversității biologice a teritoriului din statul membru respectiv.
            
         
               (4)
            
            
               Pentru a permite Comisiei să se pronunțe în cunoștință de cauză, la cererea de autorizare trebuie să se anexeze dovezile și informațiile pertinente prin care se stabilesc, în special, regiunea de proveniență sau originea materialului forestier de reproducere, precum și rezultatele testelor, ale cercetărilor științifice și ale practicilor forestiere. Se recomandă precizarea naturii informațiilor solicitate.
            
         
               (5)
            
            
               Pentru a ajuta un stat membru să-și formuleze cererea, celelalte state membre îi furnizează, la cerere, toate informațiile utile referitoare la regiunea de proveniență sau la originea materialului respectiv, precum și listele naționale de materiale de bază destinate producerii de material forestier de reproducere.
            
         
               (6)
            
            
               O copie a cererii se transmite simultan statului membru în care se află regiunea de proveniență sau originea, cu scopul de a-i permite acestuia să își comunice punctul de vedere Comisiei.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
            
         ADOPTĂ PREZENTUL REGULAMENT:
   Articolul 1
   (1)   Un stat membru care dorește să fie autorizat pentru a interzice utilizatorului final comercializarea de material forestier de reproducere specificat, în conformitate cu articolul 17 alineatul (2) din Directiva 1999/105/CE, depune o cerere la Comisie, precizând motivele pentru care consideră îndeplinite criteriile prevăzute la articolul 17 alineatul (2). Cererea este însoțită de toate datele și documentele justificative disponibile indicate în alineatele (2)-(5).
   (2)   La cerere se anexează hărțile și indicațiile referitoare la regiunea de proveniență sau la originea materialului respectiv, precum și documentele care indică diferențele în raport cu datele climaterice și ecologice ale teritoriului în cauză menționat în anexă.
   (3)   Se transmit rezultatele testelor și ale cercetărilor științifice, precum și rezultatele practicilor forestiere prin care se stabilește că utilizarea materialului respectiv nu este adaptată pentru o parte a teritoriului sau pentru întreg teritoriul pentru care este propusă interdicția. Se comunică detalii privind testele, în speță localizarea, metoda de evaluare și analiză a datelor. Testele sunt realizate în siturile adecvate, în conformitate cu cerințele menționate în punctul 1 din anexa V la Directiva 1999/105/CE. De asemenea, se recomandă să se furnizeze date referitoare la persoanele care au efectuat testele și să se indice dacă rezultatele au fost supuse unei evaluări între egali sau publicate.
   (4)   În ceea ce privește rezultatele cercetărilor științifice, trebuie să se comunice detaliile referitoare la cercetare, în special localizarea, sursa de proveniență a datelor, metoda de evaluare, precum și rezultatele obținute.
   (5)   În ceea ce privește rezultatele practicilor forestiere, trebuie să se transmită informațiile și documentele referitoare la supraviețuirea și la punerea la punct a materialului forestier de reproducere, în special creșterea acestuia.
   Articolul 2
   În cazul cererilor care vizează interzicerea comercializării de materiale forestiere de reproducere din categoria „materiale identificate” sau „materiale selecționate” obținute din materiale de bază autorizate sub formă de semințe sau de arboreturi, statul membru care solicită interzicerea materialului respectiv trebuie să prezinte o evaluare a caracterului neadaptat al acestuia, ținând seama de regiunea de proveniență.
   Articolul 3
   În cazul cererilor care vizează interzicerea comercializării de materiale forestiere de reproducere din categoria „materiale calificate” sau „materiale testate”, autorizate sub formă de pepiniere, părinți de familii, clone sau amestecuri clonale, statul membru care solicită interzicerea unui material trebuie să prezinte o evaluare a caracterului neadaptat al acestuia pentru fiecare unitate de autorizare.
   În plus față de datele prevăzute la articolul 10 din Directiva 1999/105/CE, trebuie transmise, la cerere, următoarele informații:
   
               (a)
            
            
               criteriile de selecție utilizate pentru componentele materialului de bază;
            
         
               (b)
            
            
               compoziția materialului de bază;
            
         
               (c)
            
            
               regiunea (regiunile) de proveniență din care au fost selecționate componentele originale.
            
         Articolul 4
   (1)   În scopul de a ajuta statul membru să întocmească cererea prevăzută la articolul 1, celelalte state membre îi prezintă, la cerere, hărțile și indicațiile referitoare la condițiile climaterice și ecologice ale regiunii de proveniență a materialului forestier de reproducere pentru care se solicită o autorizație de interzicere a comercializării de către utilizatorul final.
   (2)   În cazul în care se depune la Comisie o cerere de autorizare, o copie a cererii respective se trimite statului membru în care se află regiunea de proveniență sau originea materialului care urmează să fie interzis.
   (3)   Statul membru menționat la alineatul (2) dispune de un termen de trei luni pentru a examina cererea și a comunica punctul său de vedere Comisiei. În cazuri justificate, Comisia poate prelungi acest termen, la cererea statului membru.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
   Se aplică de la 1 ianuarie 2003.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 septembrie 2002.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 11, 15.1.2000, p. 17.
   
      ANEXĂ
      Lista informațiilor pe care trebuie să le furnizeze un stat membru în sprijinul cererii sale, în conformitate cu dispozițiile articolului 17 alineatul (2) din Directiva 1999/105/CE a Consiliului
      
                  1.
               
               
                  Informații privind specia care crește pe întreg teritoriului sau doar pe parte a acestuia: specie indigenă sau introdusă.
               
            
                  2.
               
               
                  Hărți și indicații referitoare la regiunea de proveniență a unității de autorizare a materialului forestier de reproducere care face obiectul cererii.
               
            
                  3.
               
               
                  Indicații privind teritoriul sau o parte a teritoriului pentru care se solicită interzicerea comercializării de către utilizatorul final a materialului, în scopuri de însămânțare sau de plantare.
               
            
                  4.
               
               
                  Date climaterice referitoare la regiunea de proveniență sau la unitatea de autorizare, prevăzute la punctul 2, precum și la teritoriul sau partea din teritoriu, prevăzute la punctul 3:
                  
                              (a)
                           
                           
                              precipitații anuale totale (mm);
                           
                        
                              (b)
                           
                           
                              precipitații (mm) în timpul perioadei de vegetație și lunile în care au loc;
                           
                        
                              (c)
                           
                           
                              temperatura:
                              
                                          —
                                       
                                       
                                          media anuală (°C);
                                       
                                    
                                          —
                                       
                                       
                                          media din luna cea mai rece (°C);
                                       
                                    
                                          —
                                       
                                       
                                          media din luna cea mai caldă (°C);
                                       
                                    
                        
                              (d)
                           
                           
                              durata perioadei de vegetație (zile cu temperaturi mai mari de 5 °C sau altă metodă adecvată similară).
                           
                        
            
                  5.
               
               
                  Date ecologice referitoare la regiunea de proveniență sau la unitatea de autorizare, prevăzute la punctul 2, precum și la teritoriul sau partea din teritoriu, prevăzute la punctul 3:
                  
                              (a)
                           
                           
                              altitudine;
                           
                        
                              (b)
                           
                           
                              formațiune geologică (formațiuni geologice) importantă (importante);
                           
                        
                              (c)
                           
                           
                              tip(uri) de sol.